Критеријуми оцењивања Стручног већа пејзажне архитектуре

**Пејзажноархитектонско пројектовање**

Теме:

* Процес пејзажноархитектонског пројектовања
* Визуелно – естетски елементи
* Обликовање и примена биљног материјала
* Представљање простора
* Зелене површине индивидуалне градње (Окућница)
* Градске зелене површине јавног коришћења (парк, сквер, раскрснице, трг**)**
* Градске зелене површине ограниченог коришћења (атријумски врт, школско двориште, обданишта, болнице, блоковско зеленило између зграда)

1.Оцену недовољан (1) добија ученик који не испуњава критеријуме за оцену довољан (2) и не показује заинтересованост за сопствени процес учења нити напредак у цртању, односно нема урађене цртеже, нема прибор за рад и уредну свеску.

Недовршен рад (пројекат простора, цртеж) може се оценити недовољном оценом. Недовршен рад значи да се на њему не налазе сви елементи, пројекције, пресеци и перспективни приказ, или да рад није одговорио на задату тему без обира на сталне сугестије и помоћ наставника.

2. Оцену довољан (2) добија ученик који је у стању да препознаје градиво лекција и уме да искаже појединости у оквиру одређеног садржаја које су ученици до тада прешли, уме цртежом да прикаже задати простор, има прибор за рад и уредне графичке радове .

Такође,ученик који није успео да прикаже повезаност форме и садржаја при пројектовању простора, а цртеже, пројекције, пресеке и перспективни приказ су задовољавајући, уз сталне сугестије и помоћ наставника, има прибор за рад и уредне радове.

3. Оцену добар (3) добија ученик који је у стању да препознаје, разуме и самостално објашњава основне појмове у оквиру одређеног садржаја из градива лекција које су ученици прешли, квалитетно приказује цртежом пројектован простор, има прибор за рад и уредне графичке радове.

Потребно је да ученик делимично прикаже повезаност простора и садржаја при пројектовању простора. Потребно је да уз помоћ наставника уради цртеже,односно пројекат са свим елементима, пројекције, пресека и перспективни приказ.

4. Оцену врло добар (4) добија ученик који је устању да разуме и самостално објашњава сложене појмове у оквиру одређеног садржаја из градива лекција које су ученици прешли, да самостално истражује са одређеним резултатом у тој области, да квалитетно приказује цртежом пројектовани простор са елементима функционалности и естетике, има прибор за рад и уредне графичке радове.

Потребно је да ученик прикаже повезаност простора и садржаја при пројектовању простора. Потребно је да самостално уради цртеже,односно пројекте са свим елементима без грешке. Потребно је да карактер предмета буде препознатљив. Естетски и функционални утисак је задовољавајућој мери.

5. Оцену одличан (5) добија ученик који је у стању да разуме и самостално објашњава и критички разматра сложене садржинске целине из градива лекција које су ученици прешли, да примењује знања у сложеним и непознатим ситуацијама, да самостално истражује са одређеним резултатом у тој области, да квалитетно и самостално приказује цртежом пројектовани простор са израженим елементима функционалности и естетике, има прибор за рад и уредне графичке радове.

Потребно је да ученик на оригиналан начин прикаже цртежом, пројектом узајамну повезаност форме и садржаја при пројектовању простора. Потребно је да самостално уради цртеже,односно пројекте са свим елементима без грешке. Такође цртежи односно пројекти треба да поседује квалитетну линију и изражен естетски утисак, као и изузетност креирања простора.